ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670049762

ขอให้ถอนการติดตั้งแผ่นรับสัญญาณ (ผู้ร้องไม่ทราบว่าเป็นแผ่นสัญญาณอะไร) ส่งเสียงดังรบกวน บริเวณด้านหน้าบ้านที่ 59/1 ซอยโปโล 3 ถนนวิทยุ แขวงลุมพินี เขตปทุมวัน กรุงเทพมหานคร จุดสังเกตตั้งอยู่บริเวณปากซอยโปโล 3 และติดกับหัวจ่ายน้ำดับเพลิงซึ่งแผ่นรับสัญญาณดังกล่าวจะมีการติดตั้งอยู่บนเสาไฟฟ้า เนื่องจากผู้ร้องแจ้งว่าเมื่อประมาณ 2-3 เดือนที่ผ่านมาได้มีเจ้าหน้าที่ (ไม่ทราบหน่วยงาน) เดินทางเข้ามาทำการติดตั้งแผ่นรับสัญญาณดังกล่าว ซึ่งมีลักษณะเป็นแผ่นสี่เหลี่ยม (มีขนาดใหญ่กว่าไอแพดเล็กน้อย) จำนวน 2 แผ่นต่อกัน และจะมีเสียงพูดออกมา สลับกับเสียงดัง เป็ด เป็ด เป็ด เป็ด ตลอด 24 ชม. โดยมีการติดตั้งไว้ตรงกับบริเวณด้านหน้าบ้านของผู้ร้อง ซึ่งตรงกับบริเวณห้องนอนของผู้ร้องส่งเสียงดังรบกวนเป็นอย่างมาก ทำให้ผู้ร้องไม่สามารถนอนหลับพักผ่อนได้ในยามวิกาล เบื้องต้นเคยแจ้งเรื่องไปยังสำนักงานเขตปทุมวันแล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata